**Մարզպետի տեղակալ Լևոն Սարգսյանը ելույթ ունեցավ Սևքարի մանկապարտեզում կազմակերպված միջոցառմանը 08.12.2015թ.**

 Դեկտեմբերի 8-ին հետաքրքիր միջոցառում էր կազմակերպվել Սևքարի մանկապարտեզում: Այն էկոլոգիական կրթության մի յուրօրինակ դաս էր, որի հեղինակները մանկապարտեզի փոքրիկներն էին: Միջոցառմանը ներկա էր և ելույթ ունեցավ Տավուշի մարզպետի տեղակալ Լևոն Սարգսյանը: Ողջունելով փոքրիկներին` նա կարևորեց նման միջոցառումների կազմակերպումը` նշելով, որ երեխան էկոլոգիական գիտելիքներ ու դաստիարակություն պետք է ստանա սկսած մանկապարտեզից, հենց փոքր հասակից իրեն զգա բնության մի մասնիկը, ծանոթանա մարդկանց ոչ գրագետ էկոլոգիական գործողությունների հետևանքներին: Ապա մարզպետի տեղակալը շնորհակալություն հայտնեց մանկապարտեզի տնօրինությանը, աշխատակիցներին նման միջոցառում կազմակերպելու համար և ընդգծեց, որ սա օրինակ պետք է լինի նաև մյուս կրթական հաստատությունների վրա: Երեխաները մեծ ներուժ ունեն, նրանց միջոցով նաև ծնողներին պետք է ներգրավել էկոլոգիական դաստիարակության ,ինչպես նաև բնության պահպանման, աղբահանության խնդիրների լուծման հարցերում,- Լևոն Սարգսյանը: